**John Adair** (født 9. januar 1757 i Chester District i Sør-Carolina i USA, død 19. mai 1840 i Harrodsburg i Kentucky) var en amerikansk politiker. Han representerte Kentucky i begge kammer i USAs kongress, først i Senatet 1805–1806 og senere i Representantenes hus 1831–1833. Han var guvernør i Kentucky 1820–1824.

Liv og virke
------------

### Bakgrunn

John Adair var sønn av de skotske innvandrene Baron William og Mary Moore Adair. Den unge John Adair fikk sin skolegang i Charlotte; deretter slo han inn på en militær løpebane.

### Militær, politiker

John Adair deltok i den amerikanske revolusjonskrig og i krigen mot ohioindianerne. I sistnevnte krig var han med på nederlaget mot Little Turtles styrker i 1791. Demokrat-republikaneren Adair etterfulgte i 1805 John Breckinridge i USAs senat. Han ble etterfulgt det følgende året av Henry Clay. I Adairs korte periode som senator ble Aaron Burr anklaget for å ha konspirert med den hensikt å danne en egen selvstendig stat i Nordamerika. En av konspiratorene, general James Wilkinson, påstod at Adair, som var venn med Burr, visste om planene. Etter en rettegang viste det seg at Wilkinson ikke hadde konkrete bevis for sin påstand.

Adair deltok i 1812-krigen. Ryktet som krigshelt hjalp ham med å få gjenopptatt den politiske karrieren.

Han etterfulgte i 1820 Gabriel Slaughter som guvernør i Kentucky. Da han tiltrådte led landet fortsatt under den økonomiske krisen som rammet i 1819. Regjeringsns viktigste oppgave var å overvinne denne krisen. På dette området kunne han bare høste delfremganger, ettersom enkelte av hans planlagte reformer ikke fikk flertall eller ikke ble godkjent som i pakt med forfatningen. Men han klarte å gjennomføre en bankreform. Ellers engasjerte han seg, likesom forgjengeren, i å forbedre landets infrastruktur. I hans embedstid godkjente hans delstat Missouri-kompromisset.

Han ble etterfulgt i 1824 av Joseph Desha.

Etter tiden som guvernør holdt Adair seg for det meste hjemme på en farm.

Adair var tilhenger av Andrew Jackson. Han ble innvalgt i Representantenes hus i kongressvalget i 1830. Han stilte ikke opp til gjenvalg etter én mandatperiode i Representantenes hus.

Det finnes fire county i USA som heter Adair County. Tre av dem, de i Iowa, og i Kentucky, og i Missouri, er oppkalte etter John Adair.

Litteratur
----------

* Robert Sobel und John Raimo (utg.): *Biographical Directory of the Governors of the United States, 1789-1978.* Vol. 2, Meckler Books, Westport, Conn. 1978. 4 Bände.
* *Dictionary of American Biography*
* John S. Gillig: *In the Pursuit of Truth and Honor: The Controversy Between Andrew Jackson and John Adair in 1817.* In: *Filson Club History Quarterly.* 58 (April 1984): 177-201;
* William G. Leger: *The Public Life Of John Adair.* Ph.D. dissertation, University of Kentucky, 1960.

Referanser
----------

1. ↑   Prabook, Prabook-ID 1056184[Hentet fra Wikidata]
2. ↑   GeneaStar, GeneaStar person-ID adairj[Hentet fra Wikidata]
3. ↑   Find a Grave, Find a Grave 6864701, besøkt 9. oktober 2017[Hentet fra Wikidata]
4. 1 2   Social Networks and Archival Context, SNAC Ark-ID w6vd7cqb, besøkt 9. oktober 2017[Hentet fra Wikidata]
5. ↑  Harrison in *The Kentucky Encyclopedia*, p. 1
6. ↑  Smith, p. 168

Eksterne lenker
---------------

* (en) John Adair (1757–1840) – kategori av bilder, video eller lyd på Commons Rediger på Wikidata
* (en) John Adair hos Amerikas forente staters kongress' biografiske kartotek Rediger på Wikidata

* (en) John Adair hos American National Biography Rediger på Wikidata
* (en) Biografi på National Governors Associations sider
* (en) Political Graveyard
* (en) John Adair hos Find a Grave

|  |  |
| --- | --- |
| Oppslagsverk/autoritetsdata | Prabook **·** Geni **·** VIAF **·** LCCN **·** US Congress
 |